LilyPond Használati útmutató: 2.4 Problémák a convert-ly futtatása közben

## 2.4 Problémák a `convert-ly` futtatása közben

Amikor olyan forrásfájlt frissítünk a `convert-ly` segédprogrammal Windows alatt parancssorból, amelynek elérési útja szóközt tartalmaz, a forrásfájl elérési útját három-három (!) idézőjel közé kell írni:

>     convert-ly """D:/Az én kottáim/Óda.ly""" > "D:/Az én kottáim/Óda - új.ly"

Ha az egyszerű `convert-ly -e *.ly` parancs futása meghiúsul a fájlok nagy mennyisége miatt, a másik lehetőség a `convert-ly` futtatása ciklusban. A következő, UNIX alatt használható példa minden `.ly` fájlt frissít az aktuális könyvtárban:

>     for f in *.ly; do convert-ly -e $f; done;

A Windows parancssorában a megfelelő parancs:

>     for %x in (*.ly) do convert-ly -e """%x"""

A program nem minden változást képes kezelni. A Scheme kód és a LilyPond Scheme felületének frissítése nem történik meg, a Scheme kódrészleteket kézzel kell átírni.

Más nyelvek: English, deutsch, français, italiano.

#### LilyPond — Használat